b'\n_START_ARTICLE_\nTrupo\n_START_PARAGRAPH_\nAng trupo o trupelo (Ingles: truffle, bigkas: /\xcb\x88tr\xca\x8cf\xc9\x99l/) ay ang katawang namumunga ng isang kabuting pang-ilalim ng lupa; ang mga putaki o mga "bugso" ay isinasaboy ng mga punggibora, mga hayop na kumakain ng mga halamang-singaw. Halos lahat ng mga trupo ay natatagpuan na malalapit sa mga puno._NEWLINE_Mayroong daan-daang mga espesye ng mga trupo na malalaki, subalit ang katawang nagbubunga ng ilan (karamihang nasa sari ng \'Tuber\') ay malaki ang kahalagahan bilang pagkain. Noong ika-18 daantaon, tinawag ang mga trupong ito ng gastronomong Pranses na si Brillat-Savarin bilang "ang diyamante ng kusina". Ang mga trupong nakakain ay pinahahalagahan sa mga lutuing Pranses, Kastila, Panghilagang Italya, at Griyego, pati na sa internasyunal na haute cuisine._NEWLINE_Kabilang sa mga trupo ang mga tinatawag na trupong puti at trupong itim.'